Publication: Magyar Közlöny
Issue: MK-1998-15 (Year: 1998, Number: 15)
Era: 1990-2004
Section: ellátásáról szóló 1991. évi IV. törvény 20. §-ának (2) bekezdésében foglalt felhatalmazás alapján, a 6—7. § tekintetében a népjóléti miniszterrel egyetértésben — a Munkaerőpiaci Alap Irányító Testülete véleményének meghallgatásával — a következőket rendelem el:
Paragraph Index: 85

3. § Az R. 7. §-ának (1) bekezdése helyébe a következő rendelkezés lép: „(1) A munkaügyi központ a keresetpótló juttatást vagy a keresetkiegészítést — amely a képzés alatt elért kereset és az azt megelőző átlagkereset különbözetéig terjedhet —, valamint a költségtérítésnek a szállás és az élelmezés költségeit tartalmazó részét a képzésben részt vevő személy részére havonta utólag folyósítja. Ha a munkaügyi központ képzési támogatásként a képzéssel kapcsolatos helyi, illetőleg helyközi utazás költségeit részben vagy egészben megtéríti, ezt a képzésben résztvevő részére megelőlegezheti. Ha a képző intézmény a képzésben résztvevők számára a képzésen kívül szállást, étkezést is biztosít, vagy a hallgatók szállításáról gondoskodik, ezek költségeit a munkaügyi központ — a képzési költség által átvállalt részével együtt — közvetlenül utalja át a képző intézménynek.”

Source: https://magyarkozlony.hu/hivatalos-lapok/3cbcbf8ba09b404928ef40a53879b0ec6483a383/dokumentumok/1251a5d348224e041e97bb603efddd4910756318/letoltes